lflage/wiki-talks huggingface dataset:
Keskustelu:Perustava

message: Matthäus Gehägeberg kumosi muokkaukseni. Hän perusteli: "Yritys on kertonut tuotteistaan asiakkailleen riittävällä tarkuudella jo aiempana. Uusi hinnoittelupaketti ei ole tietosanakirjamerkittävää. Siitä voi kertoa vaikka kotisivulla tai sitten ostaa mainostilaa." Alaa seuraavan Rakennus maailma-lehden mukaan uusi hinnoittelumalli on kuitenkin merkittävä asia. Koska media toimii Wikipediassa portinvartijana siinä, mikä tieto tänne kuuluu ja mikä ei, voitko perustella vielä sitä, miksei tätä uutista voi käyttää lähteenä? "Tuotepaketit liittyvät rakentamisen alkupään suunnittelu- ja työvaiheisiin. Suurimmasta osasta näitä omakotirakentaja on perinteisesti joutunut huolehtimaan itse myös muuttovalmistoimituksissa." Rakennuttaja on siis aiemmin joutunut ostamaan 13 eri tuotetta, mutta nyt hän saa kaikki kerralla, etukäteen sovittuun hintaan. Jjanhone (keskustelu) 25. maaliskuuta 2022 kello 17.33 (EET)
replies: text: Asiakkaasi tänään lanseeraama palvelukonsepti tuskin on ehättänyt viime tuntien aikana vielä saavuttaa tietosanakirjamerkittävyyttä, vaikka siitä onkin saatu jo puffi kirjoitettua ja on ostettu maksettu muokkaus.--Matthäus Gehägeberg (keskustelu) 25. maaliskuuta 2022 kello 17.50 (EET)
replies: text: :Kuinka monta tuntia vanhoja uutisia voi käyttää lähteinä? Jjanhone (keskustelu) 25. maaliskuuta 2022 kello 17.57 (EET)
replies: text: ::Wikipediaa seulojan statuksella muokkaavan henkilön ei luulisi aidosti erehtyvän sekoittamaan tietosanakirja-artikkelin ja tekstimainoksen lajityyppejä toisiinsa.--Matthäus Gehägeberg (keskustelu) 25. maaliskuuta 2022 kello 18.05 (EET)
replies: text: :::Perustava teki perjantaina lehdistötiedotteen ja Rakennus maailma tarttui asiaan, eli teki tiedotteen perusteella oman uutisen. Lehdet saavat päivittäin kymmeniä tai satoja lehdistötiedotteita, eivätkä suinkaan tee kaikista uutisia. Oliko tässä tapauksessa jotain muutakin kuin "liiallinen ajankohtaisuus", joka teki lähteestä mielestäsi epäsopivan? Jjanhone (keskustelu) 28. maaliskuuta 2022 kello 09.21 (EEST)

text: Tarkoitus ei ole tehdä listaa yrityksen mainoskampanjoista ja markkinatavoitteista. Tietosanakirjan on tarkoitus kertoa firmoista vuosien skaalassa ja lähinnä siltä kannalta, mitä se on tehnyt ja saavuttanut. --Aulis Eskola (keskustelu) 29. maaliskuuta 2022 kello 13.26 (EEST)
thread_title: Hinnoittelu
Keskustelu:Imploosio

message: Onko suomennokselle "imahdus" lähteitä? TEPA-termipankissa imploosio on vain imploosio tai sisäänpäinräjähdys, Kielitoimiston sanakirjassa ei ole imahdusta eikä MOT-sanakirjoissakaan. --Jmk (keskustelu) 26. maaliskuuta 2022 kello 10.16 (EET)
replies: text: Ensimmäinen lähde, jonka sanalle löysin osoittaa wikipediaan:  (ip:n ainoa muokkaus). Sitten on tuo Ari-69:n lisäämä viite Ylen Absoluuttinen totuus -tiedeohjelman blogiin: . Absoluuttinen totuus oli aika kevyt ohjelma, eikä tuo blogitekstikään mikään maailman vakavin ole. Keskustelupalstoilla imahdusta puolestaan käytetään yleensä yleisesti imeytymisen merkityksessä ("öljy imahtaa puuhun"). En pitäisi tuota riittävän vakiintuneena käyttönä, jotta se olisi ansainnut paikkansa tietosanakirjasta, josta sitä sitten toisinnetaan. --Jähmefyysikko (keskustelu) 27. maaliskuuta 2022 kello 20.54 (EEST)
replies: text: :Imahduksessa on myös mielikuvaongelma. Voisin ymmärtää tyhjiökammion tai vanhan telkkarin kuvaputken "imahtavan" rikkoutuessaan, kun sen sisällä on vallitsevaa painetta alempi eli alipaine. Ympäristön paine painaa rikkoutuneen kuoren kasaan, jolloin voi ajatella sisällä olevan alipaineen "imevän" sen kasaan. Mutta jos samaa sanaa käytetään fissiopommissa tapahtuvasta imploosiosta niin mielikuva on aika harhaanjohtava. Ei siellä sisällä synny alipainetta (pommia ympäröivään vallitsevaan paineeseen nähden) "imemään" fissiomateriaalia keskustaan, vaan kuoressa syntyy huikea ylipaine, joka puristaa materiaalin kasaan. On se im-ploosio eli sisään räjähdys mutta tuskin "imahdus". --Jmk (keskustelu) 27. maaliskuuta 2022 kello 22.32 (EEST)
thread_title: Imahdus?
Keskustelu:Kaasuräjähdys

message: En ole aiheen asiantuntija, mutta artikkelin kuvauksen perusteella tämä käsittelee samaa aihetta kuin kemiallinen räjähdys. 
Paras ratkaisu voisi kuitenkin olla se että nämä molemmat yhdistetään räjähdys-artikkeliin, joka on aiheesta kiinnostuneelle luonnollisin otsikko, ja jossa ei tällä hetkellä juuri ole sisältöä:.--Jähmefyysikko (keskustelu) 26. maaliskuuta 2022 kello 11.17 (EET)
replies: text: En kannata sisällön siirtämistä räjähdys-artikkeliin. Se vain uudestaan sekoittaisi ja hämärtäisi sen seikan, että räjähdyksiä on erilaisia eivätkä todellakaan kaikki niistä ole kemiallisia räjähdyksiä. Esimerkiksi ydinräjähdys ei ole kemiallinen räjähdys. Juuri tämän seikan selventämiseksi v. 2019 tehtiin räjähdyksestä oma (täsmennys)sivunsa. --Jmk (keskustelu) 26. maaliskuuta 2022 kello 22.34 (EET)
replies: text: :Sopii noinkin, yhdistetään siis vain nämä kaksi artikkelia. --Jähmefyysikko (keskustelu) 27. maaliskuuta 2022 kello 09.15 (EEST)
replies: text: ::Se on varmaan ok. Minullekaan (joka en ole räjähdysekspertti) ei tästä artikkelista (kaasuräjähdys) oikein selvinnyt miten sen on tarkoitus suhtautua kemialliseen räjähdykseen. Jos nyt oikein ymmärrän tämä kertoo kemiallisesta räjähdyksestä siinä tapauksessa, että se tapahtuu kaasussa. Asiantuntijat () ehkä osaisivat selventää. --Jmk (keskustelu) 27. maaliskuuta 2022 kello 09.36 (EEST)
replies: text: :::Voidaan yhdistää tämä ja kemiallinen räjähdys. Useimmiten räjähdyksessä on kyseessä kaasun nopea ja hallitsematon laajeneminen --Nitraus (wikinät) 27. maaliskuuta 2022 kello 10.19 (EEST)
thread_title:  Yhdistämiskeskustelu
Keskustelu:Guido Morselli

message: Artikkelissa mainitaan vain kahdeksan teosta. Puuttuuko artikkelista kaksi teosta vai pitäisikö sana olla kahdeksanteoksinen?--MAQuire (keskustelu) 26. maaliskuuta 2022 kello 13.52 (EET)
replies: text: Ristiriita näytäisi johtuvan siitä että alkuperäinen lähde ilmestyi 1997, ja teoksia on en.wikin perusteella ilmestynyt senkin jälkeen. Korjasin. --Abc10 (keskustelu) 26. maaliskuuta 2022 kello 14.07 (EET)
thread_title:  Kymmenteoksinen
Keskustelu:Ylä-Jäppä

message: Järven nimi on tässä Ylä-Jäppä. Vai pitäisikö se nimetä vain Jäppä? Ala- ja Ylä-Jäpät vaikuttavat olevan järvenosien nimityksiä. Toinenkin asia. Olen kirjoittanut tekstiin maininnan järvenlaskusta, jonka jäljille voi päästä tekstissä esiintyvien vihjeiden perusteella. Onko se yleisesti tiedossa oleva asia? Millaisia lähteitä olisi asiasta saatavilla?--J Hokkanen (keskustelu) 26. maaliskuuta 2022 kello 13.58 (EET)
thread_title:  Järven nimitys ja sen järvenlasku
Keskustelu:Roberto Battaglia

message: Onko taivutusmuoto kilpaili kalvalla oikein, kun puhutaan urheilulajista? Minusta taivutus kuuluisi "kilpaili kalvassa".--MAQuire (keskustelu) 26. maaliskuuta 2022 kello 18.30 (EET)
thread_title:  Kilpaili kalvalla
Keskustelu:Simssi

message: Palautettu HOK. Arkkitehtuuriin liittyvät käsitteet usein lyhyitä, mutta artikkelia pitäisi laajentaa reilusti. Nyt täysin HOK-tasoa.--Tridon1971 (keskustelu) 27. maaliskuuta 2022 kello 08.42 (EEST)
replies: text: Olen eri mieltä. Ja kun artikkeli ei ole HOK, mitään laajennuspakkoa ei ole. -- Htm (keskustelu) 27. maaliskuuta 2022 kello 11.08 (EEST)
replies: text: :Ei tosiaankaan ole HOK. Koitetaas välittää HOK-käsitteen inflaatiota. Tämä yhden virkkeen artikkeli kertoo lukijalle mistä on kysymys, ja on kaukana itsestäänselvyydestä. Veikkaan, että jos sadalta suomalaiselta aikuiselta kysytään mikä on simssi, niin korkeintaan pari tietää. --Jmk (keskustelu) 27. maaliskuuta 2022 kello 11.15 (EEST)
thread_title:  HOK
Keskustelu:Herman Schalin

message: Helsingin Sanomien kortteliartikkelin (HS 20.5.1969 s. 10) ja ilmeisesti myös artikkelisarjaan perustuvan kirjan Puhvelista Punatulkkuun mukaan Schalin syntyi Ilmajoella eikä Peräseinäjoella. Peräseinäjokea on yritetty lähteistää sen pitäjän kirkonkirjoilla, joiden käsialasta ainakaan minä en oikein saa selvää ilman apteekkarikoulutusta. Tämä on käyttäjä Simppa Simpanin ainoa muokkaus. Outo lähteetön väite on myös "Schalinin lapset rohkenivat puhutella isäänsä vasta toisen maailmansodan jälkeen", ja epämääräiseksi jää väite "Herman Schalinin liiketoiminta laajeni koko Suomeen". Pari lähdettä, Pihapiiri ja Sokeain ystävät, ovat kuolleet. Kotivalo (keskustelu) 27. maaliskuuta 2022 kello 09.31 (EEST)
replies: text: Ilmajoen kunta on perustettu vasta Schalinin syntymän jälkeen. --Matthäus Gehägeberg (keskustelu) 27. maaliskuuta 2022 kello 10.26 (EEST)
replies: text: :Joo, tai tuohon aikaan Peräseinäjoki kuului Ilmajokeen ainakin seurakuntana. Ilmeisesti Schalin oli Peräseinäjoelta päin, mutta ilmeisesti virallinen syntymäpaikka olisi silloin Ilmajoki vai miten tämä menee? Kotivalo (keskustelu) 27. maaliskuuta 2022 kello 10.56 (EEST)

message: Kirjoitin Suren Erzinkjan -artikkeliin ns. vekselipetosjutusta. En linkittänyt tähän artikkeliin, mutta jäi vaivaamaan, onko asiassa mainittu sama vai saman niminen talonomistaja.--Matthäus Gehägeberg (keskustelu) 27. maaliskuuta 2022 kello 20.51 (EEST)
thread_title:  Sama vai eri henkilö?
Keskustelu:LPR

message: Miksi suomenkielisessä Wikipediassa käsitellään englanninkielisiä lyhenteitä venäjän-/ukrainankielisestä alueesta? Itse artikkelissa ei puhuta englanninkielestä mitään.--MAQuire (keskustelu) 27. maaliskuuta 2022 kello 14.20 (EEST)
replies: text: IP vaihtoi tämän ohjauksen täsmennyssivuksi. Jos se on englanninkielinen lyhenne, niin sen voi käydä poistamassa Lappeenrannan Tämä artikkeli -mallineesta. Luurankosoturi(…∴… • ­­­­­­­­-=≡ • ~≈) 27. maaliskuuta 2022 kello 14.57 (EEST)
replies: text: :Artikkelin mukaan lyhenne on LNR.--MAQuire (keskustelu) 27. maaliskuuta 2022 kello 14.59 (EEST)
replies: text: ::Joka vie näköjään Luhanskin kansantasavaltaan. Vaihdan sen ohjaamaan Lappeenrantaan ja muutan Tämä artikkeli -mallineessa olevaa lyhennettä. Luurankosoturi(…∴… • ­­­­­­­­-=≡ • ~≈) 27. maaliskuuta 2022 kello 15.16 (EEST)
replies: text: :::Ei kun LNR on Luhanskin kansantasavallan lyhenne. Ei liity Lappeenrantaan mitenkään.--MAQuire (keskustelu) 27. maaliskuuta 2022 kello 15.25 (EEST)
replies: text: ::::Aha. Selvä. Jätetäänkö se Lappeenranta-artikkelin Tämä artikkeli -malline sellaiseksi kuin nyt. Vai poistetaanko maininta siitä, että LPR on myös Luhanskin kansantasavallan lyhenne, koska se on sen englanninkielinen lyhenne vai täsmennetäänkö siinä mallineessa, että se on Luhanskin kansantasavallan englanninkielinen lyhenne? Luurankosoturi(…∴… • ­­­­­­­­-=≡ • ~≈) 27. maaliskuuta 2022 kello 15.44 (EEST)
replies: text: :::::Ai, otitkin pois koko maininnan lyhenteestä. Luurankosoturi(…∴… • ­­­­­­­­-=≡ • ~≈) 27. maaliskuuta 2022 kello 15.45 (EEST)
replies: text: ::::::Joo. Jos halutaan säilyttää, niin ainakin pitäisi varmistaa, että englanti tosiaan on ainut tuhansista kielistä, jonka käännöksen ensimmäisistä kirjaimista voidaan luoda kyseinen lyhenne.--MAQuire (keskustelu) 27. maaliskuuta 2022 kello 18.55 (EEST)
thread_title:  Englanninkielinen lyhenne
Keskustelu:Sivuliike

message: En käy poistamaan filiaalia, mutta ei se ole käytössä nykysuomessa, vaikka esiintyykin 1930-luvun sanastoon perustuvassa Nykysuomen sanakirjassa. Myöhemmissä tietolähteissä, Kielitoimiston sanakirjassa ja Perussanakirjassa, sitä ei ole. Mielestäni sen voisi kyllä poistaakin. --Abc10 (keskustelu) 27. maaliskuuta 2022 kello 16.20 (EEST)
replies: text: Hölmön hommaahan olisi poistaa tietosanakirjasta tuo tieto sanasta, joka ei ole kadonnut maailmasta mihinkään, vaikka sen uusi käyttö onkin vähentynyt. --Jmk (keskustelu) 27. maaliskuuta 2022 kello 22.26 (EEST)
thread_title:  Filiaali
Keskustelu:Operaatio Plumbbob

message: Tein pikaistuksissa virhearvion, mikä käsittää thisdayinaviation -tietosivustoa. Tämä näkyy muokkauksen yhteenvedossa. Sen lyhenteen määritelmän olin virheellisesti lyhentänyt: muotoon TDN. Oikeampi lyhenne olisi TDIA taikka TDA. Yt.-Ari-69- (keskustelu) 27. maaliskuuta 2022 kello 21.28 (EEST)
thread_title: Väärä abbreviaatti
Keskustelu:Luettelo Venäjän jääpallon mitalisteista

message: Hieman parempaa nimeä kaipailisi. Luettelo Venäjän jääpallon superliigan mitalisteista? Anr (keskustelu) 27. maaliskuuta 2022 kello 21.51 (EEST)
thread_title:  Nimi
Keskustelu:Puolialkuluku

message: "Toisin sanoen esimerkiksi 1458 on puolialkuluku, sillä sillä on vain kaksi alkutekijää, 2 ja 3, joista jälkimmäinen on vain korotettu potenssiin. Toisin sanoen 1458 = 2 \cdot 3^6 , mikä tarkoittaa, että 1458 on 7-puolialkuluku, sillä siinä on alkutekijä 3 kuudennessa potenssissa ja lisäksi kertaalleen alkutekijä 2."
Mietin tuon ylläolevan tekstin lisäämistä artikkeliin, mutta kun katsoin sivulle, se näytti olevan täysin lähteetön. Ja lähteettömän lisääminen lähteettömään ei välttämättä ole pelkästään ok. Mietin, että voisiko tämän mainita sivulla?--Sentree (Walituksia) (Tarkkaile minua) 28. maaliskuuta 2022 kello 07.22 (EEST)
replies: text: Sikäli kuin tämän on tarkoitus vastata engl. termiä semiprime niin 1458 nimenomaan ei ole puolialkuluku. Puolialkuluku (semiprime) on tulo pq missä p ja q ovat alkulukuja (samoja tai eri), esim. 3 \cdot 3 = 9 tai 3 \cdot 7 = 21. Potenssiin korottaminen ei ole sallittu. Suomenkieliselle termille löytynee lähteitä aika ohkoosesti mutta tästä HY:n gradusta voi aloittaa. – Yleisemmästä tapauksesta (k:n alkuluvun tulo) on kai käytetty suomeksi termiä melkein alkuluku, joka on suora käännöslaina engl. termistä almost prime. Tässä artikkelissa lähteettä ehdotettu "k-puolialkuluku" on mielestäni harhaanjohtava. --Jmk (keskustelu) 28. maaliskuuta 2022 kello 07.50 (EEST)
replies: text: :Siinähän tapauksessa tämä rikkoo selvästi tuota semiprimea, sillä artikkelin listasta löytyy myös esimerkiksi 72, joka on 23×32, jossa todellakin on potenssiin korottamista vastoin ohjetta. Ja näköjään sivu lienee linkattu aivan väärälle englanninkieliselle Wikipedia-sivulle.--Sentree (Walituksia) (Tarkkaile minua) 28. maaliskuuta 2022 kello 12.09 (EEST)
replies: text: ::Niin, taulukkoon on näköjään laitettu sitä yleistä tapausta. Oikeat puolialkuluvut ovat rivillä k=2. Wikipediassa on paljon korjattavaa. --Jmk (keskustelu) 28. maaliskuuta 2022 kello 12.31 (EEST)
thread_title: Esimerkki suuremman k:n puolialkuluvusta
Keskustelu:J. P. Roos

message: Muokkauksessa 21.2.2022 oli henkilön etunimet poistettu ja jäljellä olivat vain etukirjaimet J.P. Epäilen että nimeä ei ole oikeasti muutettu kirjaimiksi, vaikka hän näin mielellään nimensä kirjoittaisi. Wikikäytännön mukaan jätettäisiin "entinen" nimi näkyviin vaikka nimi olisi muuttunut. --Kospo75 (keskustelu) 28. maaliskuuta 2022 kello 17.37 (EEST)
thread_title: Etunimi
Keskustelu:Harhauttaminen

message: Onko tämä tosiaan vain sotilaallinen käsite? --Kospo75 (keskustelu) 28. maaliskuuta 2022 kello 17.40 (EEST)
replies: text: Tämän artikkelin englanninkielinen vastine on Military deception eli käsittelee vain sotilaallista harhauttamista. Jostain syystä tämän artikkelin nimi on vain "Harhauttaminen". Aivan oikeassa olet. --Minilammas (keskustelu * muokkaukset) 28. maaliskuuta 2022 kello 17.46 (EEST)
thread_title: Harhauttamista myös urheilussa ym
Keskustelu:Laserdisc

message: Artikkelissa lukee "Vaikka levyillä olevan videomateriaalin käyttö olikin yksisuuntaista eli käyttäjä ei pystynyt itse tallentamaan levylle", mutta artikkelin lopussa on silti kuva tallentavasta LaserDisc-soittimesta. Miten tämä on mahdollista, jos kerran käyttäjä ei pystynyt itse tallentamaan levylle? Mölli-Möllerö (keskustelu) 28. maaliskuuta 2022 kello 18.00 (EEST)
thread_title:  Tallennus
Keskustelu:Sorsajengi

message: Löytyy levy-yhtiön (Playground Music) kustantama albumi ja lähdekäsittelyä mukaan lukien puolenkymmentä levyarvostelua (esimerkiksi Soundi). Vastustan poistoa. Merkittävyyskeskustelu aloitettu toisen käyttäjän puolesta. --Sakramentti-Jaakko (keskustelu) 28. maaliskuuta 2022 kello 21.53 (EEST)
replies: text: Ok, ajattelin vaan, et on aika uusi yhtye eikä tuota levy-yhtiötä ole mainittu tässä artikkelissa. Luurankosoturi(…∴… • ­­­­­­­­-=≡ • ~≈) 28. maaliskuuta 2022 kello 22.34 (EEST)
thread_title:  Merkittävyys
Keskustelu:Folklore (Taylor Swiftin albumi)

message: Löysin tällaisen ja ehdotan  --Kärrmes (keskustelu) 29. maaliskuuta 2022 kello 10.49 (EEST)
replies: text: Muistaisin että tähän tuotiin englanninkielisestä paljon materiaalia. Mutta onhan sekin artikkeli hyväksi määritelty. Kannatus silti --AinScept (keskustelu) 29. maaliskuuta 2022 kello 18.19 (EEST)

text: Kai tämä käy. Merkitsen. --PtG (keskustelu) 30. huhtikuuta 2022 kello 18.42 (EEST)
</div>
thread_title:  Laatuarviointi
Keskustelu:Carnot’n kierto

message: Tässä pitäisi määritellä tuo hyötysuhde ja kertoa jotain kierron tekemästä työstäkin. --Jähmefyysikko (keskustelu) 29. maaliskuuta 2022 kello 14.11 (EEST)
thread_title:  Työ 

message: Kohdassa "Carnot’n kierron vaiheet ovat" on virheilmoitus:
# Kaasu laajenee isotermisesti (lämpötila on ), jonka aikana se ottaa vastaan lämpöenergiaa jostakin ulkoisesta lähteestä, esimerkiksi palavasta aineesta Jäsentäminen epäonnistui (MathML, sekä SVG tai PNG varalla (suositeltu nykyaikaisille selaimille ja helppokäyttötyökaluille): Invalid response ("Math extension cannot connect to Restbase.") from server "http://localhost:6011/fi.wikipedia.org/v1/":): {\displaystyle Q_H} :n verran. Laajetessaan kaasu voi esimerkiksi työntää mäntää ja näin ollen tehdä mekaanista työtä.
#
Tämä virhe on tullut viimeisimmässä muokkauksessa (29. maaliskuuta 2022 kello 13.10‎ Jähmefyysikko). Se näkyy ainakin Edge ja Chrome selaimissa. Minä en tunne noita scriptstyle juttuja. Voiko tuon korjata, vai pitääkö koko muokkaus kumota? -- PauliKL (keskustelu) 31. elokuuta 2023 kello 16.39 (EEST)
replies: text: Joku välimuistiongelma kun ongelma poistui purgella. Oli muutamassa muussakin artikkelissa. Anr (keskustelu) 31. elokuuta 2023 kello 16.48 (EEST)
thread_title:  Jäsentäminen epäonnistui
Keskustelu:Seure

message: Poistin artikkelista maininnan: "Maaliskuussa 2001 ammattijärjestöt Tehy ja SuPer jättivät valtakunnansovittelijalle ja Palvelulaitosten työnantajien toimialaliittoon Työvoimapalvelu Oy:tä koskevan hakusaartoilmoituksen. Järjestöt syyttivät sitä työehtojen huonontamisesta.", sillä en löytänyt tähän uutiseen yhtään jatkouutista, eli todennäköisesti asia oli sovittu, eikä hakusaarto toteutunut. Seuren viestintä tutki asiaa ja kertoi, että tilanne liittyi siihen, että Työvoimapalvelu Oy oli liittynyt joulukuussa 2000 Palvelulaitosten työnantajayhdistys ry:n (PTY) jäseneksi. Lähde: . Mielestäni asiaa ei siis kannata mainita artikkelissa ollenkaan, jos ei voi kertoa, miten tilanne päättyi. Jjanhone (keskustelu) 29. maaliskuuta 2022 kello 14.24 (EEST)
thread_title: Hakusaartoilmoitus vuonna 2001
Keskustelu luokasta:Etelätirolilaiset henkilöt

message: Onko sopiva luokka suomenkieliseen Wikipediaan? Vaikka kielilinkkejä on, niin täällä ei käsittääkseni ole jaoteltu ihmisiä juurikaan valtioita pienempiin luokkiin kuten joissain muissa wikipedioissa.--MAQuire (keskustelu) 30. maaliskuuta 2022 kello 14.49 (EEST)
replies: text: Loin uuden luokan siksi, että kyseessä on erityisalue. Italian perustuslain 116. artikla takaa mm. Etelä-Tirolille erityisaseman ja laajan autonomian. Katson sen olevan verrattavissa vastaaviin luokkiin kuten ahvenanmaalaiset tai färsaarelaiset henkilöt, joilla on omat luokkansa. Kaljami (keskustelu) 30. maaliskuuta 2022 kello 21.08 (EEST)
replies: text: :Kuulostaa järkevämmältä.--MAQuire (keskustelu) 30. maaliskuuta 2022 kello 21.13 (EEST)

text: :Ötzi ei taida kuulua luokkaan? Iivarius (keskustelu) 31. maaliskuuta 2022 kello 14.00 (EEST)
replies: text: ::Sanoisin hömppä-luokaksi, pois turhana.--86.114.215.149 3. huhtikuuta 2022 kello 16.04 (EEST)
Poistin luokasta Otzin. Iivarius (keskustelu) 3. huhtikuuta 2022 kello 19.29 (EEST)
Onko jotain muita etelätirolilaisia henkilöitä kuin tuo yksi? Jos ei niin kai tuon yhden voisi laittaa Etelä-Tiroli-luokkaan. Turha pitää yhden artikkelin luokkaa. Sitten kun on enemmän henkilöitä laitettavaksi tähän luokkaan, tämän luokan voi luoda uudestaan. Luurankosoturi(…∴… • ­­­­­­­­-=≡ • ~≈) 13. huhtikuuta 2022 kello 10.47 (EEST)

text: Otin nyt tuolta kokeeksi ro-wikin ja sielä näkyi olevan 11 henkilöä. --Höyhens (keskustelu) 15. huhtikuuta 2022 kello 00.55 (EEST)
replies: text: :En-wikissä on monta henkilöä tässä luokassa (mm. Ötzi, joka poistettiin täällä tästä luokasta) sekä kaksi luokallista lisää. Jos joku jaksaa käydä läpi ne artikkelit, jos joistain niistä olisi suomenkielinen versio. Luurankosoturi(…∴… • ­­­­­­­­-=≡ • ~≈) 15. huhtikuuta 2022 kello 10.45 (EEST)
replies: text: ::Kävin läpi sv-wikin luokan artikkelit ja niistä 29:llä oli myös suomenkielinen artikkeli. Ainakaan luokan vajavuuden takia ei voi nyt poistaa. Luurankosoturi(…∴… • ­­­­­­­­-=≡ • ~≈) 15. huhtikuuta 2022 kello 11.37 (EEST)
thread_title:  Poistokeskustelu
Keskustelu:Jarkko Felin

message: En osaa sanoa, onko artikkelin kohde merkittävä vain yhdellä lastenelokuvalla? Toivon keskustelua. Itse en koe merkittävänä.--Tridon1971 (keskustelu) 31. maaliskuuta 2022 kello 07.00 (EEST)
replies: text: Lisäksi tämä ainoa elokuva on vasta tuloillaan, joten itse elokuvakin varsin epämerkittävä tässä vaiheessa.--Tridon1971 (keskustelu) 31. maaliskuuta 2022 kello 07.02 (EEST)

text: Minusta tämä on merkittävä. --Linkkerpar™ 31. maaliskuuta 2022 kello 07.03 (EEST)

text: Ajattelitko että Finnkino peruuttaa huomisen ensi-illan? --Linkkerpar™ 31. maaliskuuta 2022 kello 07.05 (EEST)
replies: text: :Miten Finnkino liittyy tähän? Finnkino varmaan pitää kaikkia esittämiään elokuvia merkittävinä :) --Tridon1971 (keskustelu) 31. maaliskuuta 2022 kello 07.18 (EEST)
Pitkän leffan ohjaaja, jälleen liipaisinherkkä ja turha kyseenalaistus. Kotivalo (keskustelu) 31. maaliskuuta 2022 kello 09.43 (EEST)
En ymmärrä kyseenalaistusta. Onko koko illan lastenelokuva jotenkin vähämerkityksisempi ohjaustyö kuin esimerkiksi draamaelokuva? Hölmöhköä puhua myös tulevasta ja siten myös "epämerkittävästä" elokuvasta, kun ensi-ilta on ennen tämän merkittävyyskeskustelun päättymistä. --Sakramentti-Jaakko (keskustelu) 31. maaliskuuta 2022 kello 10.10 (EEST)
Valtakunnallisessa levityksessä olevan elokuvan ohjaaja ja käsikirjoittaja. Aihetta käsitelty useassa lähteessä. IMDb-tietojen mukaan myös elokuvan leikkaaja ja tuottaja.--Allukaattori (keskustelu) 31. maaliskuuta 2022 kello 13.15 (EEST)
Ei aihetta merkittävyyden kyseenalaistukseen, artikkelin parantamiseen kylläkin. Iivarius (keskustelu) 31. maaliskuuta 2022 kello 13.49 (EEST)
Merkittävältä vaikuttaa. --Kärrmes (keskustelu) 31. maaliskuuta 2022 kello 13.50 (EEST)
thread_title:  Merkittävyys?
Keskustelu:I’ll Cry Instead

message: Ehdotan  --Kärrmes (keskustelu) 1. huhtikuuta 2022 kello 16.05 (EEST)
replies: text: Käy. --PtG (keskustelu) 2. huhtikuuta 2022 kello 22.43 (EEST)

text: Kannatan. –Sullay (Keskustelkaamme siitä) 11. huhtikuuta 2022 kello 12.08 (EEST)
Arkistoin ja merkitsen lupaavaksi. --Kärrmes (keskustelu) 15. huhtikuuta 2022 kello 17.28 (EEST)
</div>
thread_title:  Laatuarviointi
Keskustelu:M/S Hammershus

message: Vastauksena selvennä-mallineeseen: uudisrakennus tarkoittaa meriteollisuudessa uuden aluksen rakentamista vastakohtana korjaukselle.
Esimerkki täällä: --Juha Kämäräinen (keskustelu) 2. huhtikuuta 2022 kello 13.29 (EEST)
replies: text: Kiitos selvennyksestä. Aina sitä voi näköjään oppia uutta :)  --Tridon1971 (keskustelu) 3. huhtikuuta 2022 kello 05.27 (EEST)
thread_title: Uudisrakennus
Keskustelu:Virvonta

message: Koska "mikä on virpomispäivä" haulla ihmiset tälle sivulle kuitenkin tulevat.
--91.159.188.74 2. huhtikuuta 2022 kello 14.31 (EEST)
thread_title:  Heti tekstin alussa voisi mainita, että yleisin virpomispäivä (lähes) koko Suomessa on Palmusunnuntai ja 10.4.2022 on seuraava virpomispäivä
Keskustelu:Iltalehti

message: Mikä viikonpäivä ilmestyy painettu Iltalehti Plus? Onko siinä samat jutut, kuin maksullisess verkkoversiossa?
https://www.iltalehti.fi/plus
--91.159.188.74 2. huhtikuuta 2022 kello 14.35 (EEST)
thread_title:  /* Mikä viikonpäivä ilmestyy painettu Iltalehti Plus? Onko siinä samat jutut, kuin maksullisess verkkoversiossa? */ uusi osio